ΓΡΑΠΤΗ ΕΡΩΤΗΣΗ E-0764/00

υποβολή: Bart Staes (Verts/ALE) προς την Επιτροπή

(13 Μαρτίου 2000)

Θέμα: Η έκθεση της Ευρωπαϊκής Στρογγυλής Τραπέζης Βιομηχάνων σχετικά με τη νόμιμη σύνταξη

Ομάδα εργασίας της Ευρωπαϊκής Στρογγυλής Τραπέζης Βιομηχάνων,πό την προεδρία του Carlo De Benedetti, διεβίβασε προσφάτως προς τον Πρόεδρο της Επιτροπής κ. Romano Prodi, τα πορίσματά της σχετικά με τη χρηματοδότηση των νομίμων συντάξεων στην Ευρωπαϊκή Ένωση. Σύμφωνα με τα μέλη της ομάδας εργασίας η νόμιμη σύνταξη αποτελεί τροχοπέδη στην οικονομική ανάπτυξη της Ευρώπης. Ως εναλλακτική λύση προβάλλουν το σύστημα των ιδιωτικών προγραμμάτων συνταξιοδότησης.

Μπορεί να απαντήσει η Επιτροπή στα ακόλουθα ερωτήματα:

1. Ποιοι είναι οι συντάκτες της έκθεσης της Ευρωπαϊκής Στρογγυλής Τραπέζης Βιομηχάνων σχετικά με τη χρηματοδότηση των νομίμων συντάξεων στα δεκαπέντε κράτη μέλη της Ευρωπαϊκής Ένωσης;

2. Ποια είναι τα μέλη της Ευρωπαϊκής Στρογγυλής Τραπέζης Βιομηχάνων;

3. Ποια είναι τα τελικά συμπεράσματα της έκθεσης της Ευρωπαϊκής Στρογγυλής Τραπέζης Βιομηχάνων όσον αφορά τη χρηματοδότηση των νομίμων συντάξεων στα δεκαπέντε κράτη μέλη της Ευρωπαϊκής Ένωσης (το κείμενο επί λέξει);

4. Προσυπογράφει η Επιτροπή τα τελικά συμπεράσματα της έκθεσης της Ευρωπαϊκής Στρογγυλής Τραπέζης Βιομηχάνων όσον αφορά τη χρηματοδότηση των νομίμων συντάξεων στα δεκαπέντε κράτη μέλη της Ευρωπαϊκής Ένωσης;

α) εάν ναι κρίνει η Επιτροπή ότι οι ισχύουσες νόμιμες συντάξεις στα δεκαπέντε κράτη μέλη της ΕΚ θα πρέπει να αντικατασταθούν μακροπρόθεσμα πλήρως ή εν μέρει από ιδιωτικά καθεστώτα συνταξιοδότησης;

β) εάν όχι, συνηγορεί η Επιτροπήπέρ της διατήρησης της νόμιμης σύνταξης όπως ισχύει σήμερα στα δεκαπέντε κράτη μέλη της ΕΕ;

Απάντηση της κ. Διαμαντοπούλου εξ ονόματος της Επιτροπής

(17 Απριλίου 2000)

1.-2. Η Επιτροπή δεν ευθύνεται για την έκθεση την οποία σχολιάζει ο κ. βουλευτής. Οι απαντήσεις πρέπει επομένως να ζητηθούν απευθείας από την Ευρωπαϊκή Στρογγυλή Τράπέζα Βιομηχάνων.

3. Η έκθεση βρίσκεται στην ιστοσελίδα της Ευρωπαϊκής Στρογγυλής Τραπέζης(www.ert.be).

4. Ο σχεδιασμός και η δομή των συστημάτων συνταξιοδότησης εμπίπτουν στην αρμοδιότητα των κρατών μελών. Η Επιτροπή κατέθεσε τις απόψεις της για τον σχεδιασμό και τη μεταρρύθμιση των συντάξεων στην ανακοίνωσή της Προς μια Ευρώπη για όλες τις ηλικίες της 21ης Μαΐου 1999(1). Στην ανακοίνωση τονίστηκε ότι ο πλέον αποτελεσματικός τρόπος αντιμετώπισης της πρόκλησης που θέτει η γήρανση για τη βιωσιμότητα των συστημάτων συνταξιοδότησης είναι η αναστροφή της τάσης για πρόωρη σύνταξη και η αύξηση του ποσοστού απασχόλησης για όλους όσοι βρίσκονται σε ηλικία εργασίας. Οι καίριες αλλαγές θα είναι αυτές που δίνουν στους εργαζόμενους τη δυνατότητα και τα κίνητρα για να εργάζονται για περισσότερο καιρό και να επιλέγουν τη μεταγενέστερη και σταδιακή αποχώρησή τους από την αγορά εργασίας καθώς αυτό θα οδηγήσει σε μείωση του κόστους των συντάξεων, επιπλέον έσοδα και μεγαλύτερη ώθηση στην ανάπτυξη. Περισσότερη σημασία έχει το να είναι τα συστήματα συνταξιοδότησης ευνοϊκά προς την απασχόληση παρά το αν είναι προχρηματοδοτούμενα ή διανεμητικά.

Είναι δυνατόν οι χρηματοδοτούμενες παροχές γήρατος να καταστούν πιο σημαντικές, αλλά τα διανεμητικά προγράμματα συντάξεων αναμένεται να εξακολουθήσουν να αποτελούν το μεγαλύτερο κομμάτι των συνολικών εσόδων των συνταξιούχων στα περισσότερα κράτη μέλη. Επιπλέον, δεν μπορεί να θεωρήσει κανείς ότι τα συστήματα κεφαλαιοποίησης των συντάξεων δεν θα επηρεαστούν από τη δημογραφική αλλαγή παρ'όλο που το αποτέλεσμα μιας τέτοιας αλλαγής στις τιμές και την απόδοση των στοιχείων του ενεργητικού είναι πιο δύσκολο να προβλεφθεί από το αποτέλεσμα στη δημοσιονομική ισορροπία των διανεμητικών συστημάτων.

Σύμφωνα με τα προηγούμενα η Επιτροπή πιστεύει ότι μπορούν να ληφθούν μέτρα σε κοινοτικό επίπεδο ώστε να βελτιωθεί η αποτελεσματικότητα των συστημάτων κεφαλαιοποίησης των συντάξεων. Μερικές συγκεκριμένες προτάσεις παρουσιάστηκαν στην ανακοίνωσή της Προς μια ενιαία αγορά για τις επικουρικές συντάξεις- Αποτελέσματα των διαβουλεύσεων σχετικά με το πράσινο βιβλίο για τις επικουρικές συντάξεις στην ενιαία αγορά(2) της 11ης Μαΐου 1999 περιλαμβανομένης της απελευθέρωσης κανόνων επενδύσεων και διαχείρισης για την αξιοποίηση κεφαλαιαγορών κοινοτικής κλίμακας, της δυνατότητας να διαχειρίζονται τα συνταξιοδοτικά ταμεία προγράμματα συντάξεων σε διασυνοριακή βάση και τη δυνατότητα μεταφοράς των δικαιωμάτων για επικουρική σύνταξη. Ως πρώτο βήμα η Επιτροπή σχεδιάζει να εγκρίνει στο πρώτο εξάμηνο του 2000 πρόταση οδηγίας για τα συνταξιοδοτικά ταμεία. Η πρόταση αυτή θα καθιερώνει αυστηρά πρότυπα εποπτείας και ελέγχου, ώστε να προστατέψει τα δικαιώματα των μελλοντικών συνταξιούχων και περιέχει κανόνες επενδύσεων που επιτρέπουν στα ταμεία συνταξιοδότησης τη μεγιστοποίηση της απόδοσης και της ασφάλειας των επενδύσεών τους. Στοχεύει επίσης στην αμοιβαία αναγνώριση των εθνικών συστημάτων προληπτικής εποπτείας ώστε να διευκολύνει την διαμεθωριακή ασφάλιση.

Στην ανακοίνωσή της Συντονισμένη στρατηγική για τον εκσυγχρονισμό της κοινωνικής προστασίας(3) της 14ης Ιουλίου 1999 η Επιτροπή τόνισε την ανάγκη να να καταστούν ασφαλείς οι συντάξεις και βιώσιμα τα συνταξιοδοτικά συστήματα. Το Συμβούλιο αναγνώρισε την ανάγκη αυτή στις 17 Δεκεμβρίου 1999 ζητώντας τη συγκρότηση μιας ομάδαςπαλλήλωνψηλού επιπέδου για την εφαρμογή των δράσεων που προτείνονται στην ανακοίνωση. Η ομάδα συγκροτήθηκε σε ενδιάμεση βάση και οι συντάξεις είναι ένα από τα πρώτα θέματα στα οποία αποφάσισε να επικεντρώσει το ενδιαφέρον της. Η Επιτροπή ενέκρινε πρόταση για οδηγία του Συμβουλίου που θα επισημοποιήσει την ομάδα(4). Το ειδικό ευρωπαϊκό Συμβούλιο στη Λισαβόνα (23-24 Μαρτίου 2000) ανέθεσε στην ομάδα την αποστολή της εξέτασης της μακροπρόθεσμης βιωσιμότητας των προγραμμάτων συνταξιοδότησης.

(1) COM(1999)221 τελικό.

(2) COM(1999)134 τελικό.

(3) COM(1999)347 τελικό.

(4) COM(2000)134 τελικό.